<classify> MKUU wa Jeshi la Polisi Tanzania Simon Sirro ameagiza askari wawashughulikie wanaume wanaopiga au kuwanyanyasa wake zao.IGP Sirro ameyasema hayo wakati akizindua Ofisi ya Dawati la Jinsia na Watoto Serengeti mkoani Mara.Amesema kuna namna nyingi za ukiukwaji wa haki za wanawake na watoto ukiwemo ubakaji, ulawiti, ndoa za utotoni, na mfumo dume kwenye jamii.Mfumo dume ndugu zangu wana Mara ndio unaotusumbua, hatubadiliki, hatubadilishi fikra, hatuendani na wakati, dunia inakwenda mbele sisi tunabaki palepale amesema Sirro.Amebainisha kuwa, suala la wanawake kupigwa au kunyanyaswa ni kubwa kwa jeshi hilo, na kwamba, mwaka jana kulikuwa na matukio 43, 487 ya kijinsia na watoto na mwaka huu yamepungua hadi 41,416.Na nimewaambia askari ukipata mtu amempiga mke wake, kamnyanyasa mke wake na wewe mshughulikie, narudia, mshughulikie kwa nguvu ya kadri, la msingi tutakushughulikia kwa nguvu ya kadri amesema Sirro.Amesema, wanaume wakishughulikiwa itasaidia jamii kubadilika kwa kuwa sasa imekuwa vigumu hata kupata wachumba.Sio mtu wako, sio mtoto wako, mnakorofishana ugomvi wa kawaida, unampiga, unampiga nini, unamfundisha nini, wewe ni nani kwake. Yule mmekubaliana tu, kama unaona ndoa imekuwa na matatizo achana nae tafuta mwingine. Unamkata sikio, unampiga wewe ni nani, upo juu ya sheria? Hizo nguvu umezipata wapi, mamlaka amekupa nani kufanya hivyo amesema Sirro.  <topic>: KITAIFA 